EHF Liga prvaka
EHF Liga prvaka ili VELUX EHF Liga prvaka je najvažnije i najjače takmičenje u evropskom klupskom rukometu. Takmičenje se održava u organizaciji Evropske rukometne federacije (EHF). Osnovano je 1956. godine. Pobjednik u premijernoj serzoni je bila Dukla Prag. Takmičenje se nije održalo u sezonama 1957-58, 1960-61. i 1963-64. zbog Svjetskog prvenstva u rukometu, te u sezoni 1968-69. Od svog nastanka do sezone 1992-93. takmičenje se zvalo Kup evropskih prvaka, dok od sezone 1993-94. mijenja naziv u EHF Liga prvaka.